Free safety og strong safety i 3–4 forsvar
**Safety**, tidligere kjent som **safetyman**, er en posisjon på forsvaret i amerikansk fotball. Safetiene er defensive backs som stiller seg opp ti til femten yards fra scrimmagelinjen. Der er to varianter av posisjonen: **free safety** (**FS**) og **strong safety** (**SS**). Oppgavene deres er avhengige av forsvarssystemet. Safeties og cornerbackenes oppgaver involverer vanligvis dekning for pasninger mot henholdsvis midten og sidelinjene. Mens man i amerikansk fotball (11 spillere) vanligvis bruker to safeties, brukes det i den canadiske varianten (12 spillere) vanligvis én safety og to defensive halfbacks, en posisjon som ikke brukes i den amerikanske versjonen.

Ettersom idretten har blitt mer fokusert på pasningsspill både på profesjonelt nivå og i college har safeties blitt mer involvert i å dekke opp berettigede mottakere.

Safetien er den siste forsvarsrekken; de forventes å være pålitelige taklere, og mange safeties rangeres som de hardeste taklerne i idretten. Safety-posisjoner kan også konverteres til cornerbacks, enten med vilje (Byron Jones) eller med alderen (Charles Woodson, DeAngelo Hall, Lardarius Webb, Tramon Williams).

Historisk, da idretten var basert på et one-platoon system, var safetyen kjent som **defensive fullback** (spesifikt free safetyen; strong safetyen var en defensive halfback, et begrep som fremdeles brukes i canadisk fotball) eller **goaltender**.

Free safety
-----------

Tidligere free safety for Washington Redskins Sean Taylor
Free safetyen pleier å speide hvordan et play utvikler seg og følge ballen, og er også "forsvarets quarterback" i backfieldet. Han er vanligvis tildelt quarterbacken i man coverage, men ettersom at quarterbacken vanligvis holder seg i pocketen er free safetyen "fri" til å doble opp dekningen på en annen spiller. Under pasningsspill forventes han å hjelpe cornerbacken på sin side av banen og komme seg nær mottakeren innen ballen når ham. Dersom angrepet setter en mottaker i slotten kan free safetyen bes om å dekke ham opp. På grunn av hastighet og dyp dekning er det oftere safeties som får interceptions.

Angrep pleier å bruke play-action pass for å lure free safetyen til å tro at det er et løp, som ville ført til at han nærmer seg scrimmagelinjen og gjør ham mindre effektiv i forsvar mot pasninger. For å lure free safetyen pleier quarterbacks også ofte å se bort fra mottakerens side av banen for å trekke ham til feil side av banen.

Til tider kan free safeties også delta i et blitz, som fører til et større press på quarterbacken enn forventet da defensive backs sjelden deltar i et blitz.

Nåværende eksempler på free safeties i NFL inkluderer Marcus Williams, Justin Simmons, Minkah Fitzpatrick, Quandre Diggs, Kevin Byard, Micah Hyde og Jessie Bates III.

Strong safety
-------------

Strong safetyen er vanligvis større og sterkere enn free safetyen. Ordet *strong* viser her derimot heller at han stiller seg opp på angrepets sterke side hvor tight enden, en stor og sterk berettiget mottaker, stiller seg opp på linjen for angrepet.

Strong safetyen spiller nærmere linjen enn free safetyen, og hjelper til under forsvar mot løp. Han kan også dekke opp en spiller, som running back eller fullback eller H-back, som kommer ut av backfieldet for å ta imot en pasning. En strong safetys ansvar er en hybrid av de man finner hos en linebacker i et 46 eller 3–4 forsvar og de andre defensive backene, da han både dekker opp mot pasninger og forsvarer mot løp.

Nåværende eksempler på strong safeties i NFL inkluderer Jamal Adams, Jordan Poyer, Harrison Smith, Budda Baker, Tyrann Mathieu, Kyle Hamilton, Antoine Winfield Jr. og Derwin James. Strong safeties finnes ikke i canadisk fotball, hvor posisjonens roller blir dekket av to defensive halfbacks.

Referanser
----------

1. ↑  Trotter, Jim (7. oktober 2006). «NFL safety today must fly like wideout, sting like LB». *San Diego Union-Tribune* **(engelsk)**. Union-Tribune Publishing Co. Arkivert fra originalen 5. mars 2016. Besøkt 10. november 2020.
2. ↑  «Defensive and Special Teams Football Positions». *FootballBabble.com* **(engelsk)**. Arkivert fra originalen 10. november 2020. Besøkt 10. november 2020.

Eksterne lenker
---------------

* phillyBurbs.com *Football 101: The Free Safety*

| Posisjoner i amerikansk og canadisk fotball |
| --- |
| Angrep (spesialisering)
  |  | Forsvar
  |  | Special teams |
| Linemen | Guard, Tackle, Center | Linemen | Nose tackle, Tackle, End, Edge rusher | Kickere | Placekicker, Punter, Kickoff specialist |
| Quarterback (Dual-threat, Game manager, System)
  | Linebacker | Snapping
  | Long snapper, Holder |
| Running backs | Halfback/Tailback (Triple-threat, Change of pace), Fullback, H-back, Wingback | Backs | Cornerback, Safety, Nickelback, Dimeback | Returning
  | Punt returner, Kick returner, Jammer |
| Receivere
  | Wide receiver (Berettiget), Tight end, Slotback, End | Takling
  | Gunner, Upback |
| Formasjoner (Liste) — Nomenklatur — Strategi |